Kuzmin, Sergey Andreevich. Sergey Andreyevich Kuzmin (1927-yil 21 iyun, Moskva viloyati, Shaxovskoy tumani, Dubronivka qishlogʻi — 2007-yil 29 dekabr, Moskva) — sovet va rus sharqshunosi, filologiya fanlari nomzodi, Yaqin sharq mamlakatlari tillari kafedrasi professori MGIMO. Taʼlimi. 1951-yilda Moskva Sharqshunoslik institutini tamomlagan. 1955-yilda arab filologiyasi boʻyicha nomzodlik dissertatsiyasini himoya qildi. Kasbiy faoliyati. 1955-1959 yillarda Butunittifoq radiosida xorijiy radioeshittirishlar tahririyatida ishlagan. Butunittifoq radiosida ishlab yurgan kezlari xalqaro forumlarda, mamlakat rahbarlari va arab davlatlari rahbarlari o‘rtasidagi muzokaralarda sinxron tarjimon sifatida taklif etilgan. 1957-1960 yillarda radiodagi ishini Oliy diplomatik maktabdagi (hozirgi Rossiya Federatsiyasi Tashqi ishlar vazirligining Diplomatik akademiyasi) ishi bilan birlashtirgan. 1959-1963 yillarda MGIMO oʻqituvchisi. 1963-1990 yillarda KPSS Markaziy Qoʻmitasining xalqaro boʻlimi xodimi boʻlib, u yerda SSSR va arab mamlakatlari oʻrtasidagi munosabatlar masalalari bilan shugʻullangan. 1990-2003 yillarda Kuzmin yana MGIMOda dars bergan (dotsent, professor, Yaqin va Oʻrta Sharq tillari kafedrasi mudiri bolgan): u arab tilining barcha yoʻnalishlari boʻyicha 1-4 kurslarda dars bergan. Yuqori kurslarga nazariya, amaliyot va tarjima uslubidan dars bergan, talabalar bilan Yaqin Sharqning dolzarb masalalari bo‘yicha davra suhbatlari o‘tkazgan. MGIMO Til boʻlimlari ilmiy-uslubiy kengashi aʼzosi, Saudiya Arabistoni Qirolligining Rossiyadagi doʻstlar jamiyati boshqaruvi aʼzosi boʻlgan.